b'\n_START_ARTICLE_\nMednarodna zveza raziskovalnih univerz\n_START_PARAGRAPH_\nMednarodna zveza raziskovalnih univerz (angle\xc5\xa1ko International Alliance of Research Universities, kratica IARU) je presti\xc5\xbeno zdru\xc5\xbeenje enajstih univerz z razli\xc4\x8dnih delov sveta, ki jih dru\xc5\xbei poudarek na znanstvenoraziskovalni dejavnosti._NEWLINE_Zvezo so leta 2006 v Singapurju ustanovili predstavniki desetih univerz s ciljem okrepiti medsebojno sodelovanje pri raziskavah globalnih vpra\xc5\xa1anj, kot so globalno segrevanje, migracije, trajnostni razvoj ipd. ter izmenjavo izku\xc5\xa1enj in skupen nastop pri vplivanju na oblikovanje politik. Januarja 2016 se je zvezi pridru\xc5\xbeila \xc5\xa1e Univerza v Cape Townu (Ju\xc5\xbena Afrika) kot enajsta \xc4\x8dlanica.'